b'\n_START_ARTICLE_\nIngibj\xc3\xb6rg H. Bjarnason\n_START_SECTION_\nBiografia\n_START_PARAGRAPH_\nIngibj\xc3\xb6rg va n\xc3\xa9ixer a \xc3\x9eingeyri, Isl\xc3\xa0ndia, l\'any 1867. Els seus pares van ser Hakon Bjarnason i Johanna Kristin \xc3\x9eorleifsd\xc3\xb3ttir. Va tenir quatre germans. _NEWLINE_Quan era adolescent, el seu pare va morir, ella es va traslladar a Reikiavik i va assistir a la Universitat de Dones de Reikiavik. Es va graduar a la universitat l\'any 1882 i es va traslladar a Dinamarca a estudiar gimn\xc3\xa0sia. Va retornar a Reikiavik l\'any 1893 a ensenyar gimn\xc3\xa0sia en una escola i l\'any 1903 va retornar a la Universitat de Dones com a mestra. Va accedir al c\xc3\xa0rrec de directora l\'any 1906 i es va mantenir en el c\xc3\xa0rrec durant 35 anys fins a la seva mort.\n_START_SECTION_\nCarrera pol\xc3\xadtica\n_START_PARAGRAPH_\nInicialment, es va involucrar en el moviment per al sufragi femen\xc3\xad l\'any 1894. L\'any 1915, quan les dones van conquerir el dret a vot a Isl\xc3\xa0ndia, Ingibj\xc3\xb6rg va ser escollida per part d\'una organitzaci\xc3\xb3 feminista per accedir al parlament i va ser designada com a l\xc3\xadder d\'un comit\xc3\xa8, el qual va recollir tots els fons necessaris per a construir l\'Hospital de la Universitat d\'Isl\xc3\xa0ndia, a fi de celebrar el triomf de les sufragistes. A m\xc3\xa9s a m\xc3\xa9s, va liderar un moviment de dones precursor del partit pol\xc3\xadtic feminista Llista de Dones, i el 1922 va resultar elegida com a membre del parlament. Es va convertir aix\xc3\xad. en la primera dona en integrar l\'Al\xc3\xbeingi. L\'any 1924, es va unir al Partit Conservador d\'Isl\xc3\xa0ndia i va romandre al parlament fins a 1927. Durant la seva carrera pol\xc3\xadtica va promoure els drets de les dones i els nens._NEWLINE_Despr\xc3\xa9s de retirar-se com a parlament\xc3\xa0ria, va romandre activa en el moviment feminista d\'Isl\xc3\xa0ndia i l\'any 1930 va ser fundadora i presidenta de l\'organitzaci\xc3\xb3 de dones "Kvenf\xc3\xa9lagasambands \xc3\x8dslands". Va rebre cr\xc3\xadtiques d\'algunes dones per la seva afinitat amb el Partit Conservador, per recolzar causes com l\'establiment d\'una escola d\'economia dom\xc3\xa8stica i per suggerir que les dones havien aconseguit la igualtat completa quan van accedir al dret a vot l\'any 1915. Tamb\xc3\xa9 va participar en el comit\xc3\xa8 del Lansbanki de 1928 a 1932, i va ser membre del Consell d\'Educaci\xc3\xb3 d\'Isl\xc3\xa0ndia de 1928 a 1934. Va morir a l\'octubre de 1941.\n_START_SECTION_\nLlegat\n_START_PARAGRAPH_\nAl novembre de 2011, 70 anys despr\xc3\xa9s de la mort d\'Ingibj\xc3\xb6rg, es va anunciar l\'aprovaci\xc3\xb3 per part del Consell Municipal de Reikiavik per a construir un monument d\'homenatge permanent en el seu honor. Es va realitzar un celebraci\xc3\xb3 a l\'Al\xc3\xbeingi el juliol de 2012 per celebrar el 90 aniversari de l\'elecci\xc3\xb3 que va portar a Ingibj\xc3\xb6rg al parlament.'